|  |  |  |  |
| --- | --- | --- | --- |
| **Deltagere:** | Bjørn, Tommy, Lennart, Jarl, Marit | **Møteleder:** | Bjørn |
| **Sted:** | Båtly  | **Referent:** | Lennart |
| **Været:** | Varmt og vårlig i sola. | **Dato:** | 03.05.17 |

# Flekkerøy Båtforening, Økonomi og Administrasjonen

Nettsider blir nokså kontinuerlig oppdatert. Se: **www.flekkeroybf.no** for informasjon.

Giroer for kontingent er snart ferdige og sendes ut i løpet av kort tid.

# Båtly, Andåsveien 150

Onsdagsdugnad nr 2 avholdt i dag. Det er felt en del trær til forbedring av utsikten. Sørlandsgjerdet er malt et strøk. Diverse rydding av kratt.

Skifte av kledning, Yrkesskolen er igjen på banen. Roger kom på besøk og orienterte om mulighetene. Vi få snarlig svar på om det kan bli aktuelt å starte til høsten.

Andreas har bestilt dørpumpe til inngangsdøra. Henter og monterer ved leilighet.

Benker som skal gis bort forsøkes overrakt når Vel'et skal ha dugnad til lørdag.

Stablestoler er veldig dyre så det er ikke aktuelt å bytte nå. Bord til salen av samme type kan fremdeles kjøpes, men kanskje dyr frakt ved få bord. Sjekk muligheter lokalt.

Lyskasteren/Saurons øye utenfor skal skiftes: Tor R skaffer lampe, Jarl utfører grovarbeidet. Se også på designfilosofien rundt koblingen av lysbryter, lampe og fotocelle, da denne er i overkant kreativ.

Oppussing av kjøkkenet. Vurderer ny innredning, men tar opp dette senere.

Jarl prøver å finne ut om Bjørn Truchs kan ha en del bilder fra Båtforeningens grønne ungdom og de impliserte i samme tidsepoke.

# Åshavn

Må gjøre ferdig strømskapet på brygga langs veien. Sjekk at kloakkledningen ikke stiger opp av havet igjen.

Tommy har handlet inn rør og deler til å fikse en lekkasje i vannledningen på Lillebrygga.

Det er sendt brev til folk som ikke har brukt plassene sine på lenge.

# Gamle Alsviga

Havnefogden jobber med å få til driftsavtale, hjulpet av Inge Jarl. Grønt lys fra kommunen til å oppgradere og fikse på bryggene. Ser etter mulighet for å skaffe noen billige utriggere. Strømkabel skal være kjøpt.

Problem med folk som ikke bruker plassene. Spør Øistein om han kan tenke seg å hjelpe til med å se etter havna.

# Alsvig Brygge, Krana

Krana er sertifisert høst 2016. Skal kontrolleres hvert år og lasttestes hvert 4. år.

Forsikringen dekker inntil 10 mnok ved kranløft av båter inntil 5t. Avtalen med Sparebank 1 er gått ut og må fornyes. Marit ordner det.

# Prosjekter

Planer om å sette ut to benker i Sudredalen samt forsøksprosjekt med flytebrygge i Kjøgebukta.

Samler plastfat på Hennig Olsen, i tilfelle vi må lage brygge selv, ellers lite nytt.

# Arrangement

Fiskekonkurranse i august/september. 26/8, 2/9, 9/9 ???

Har fått 5000 i støtte til arrangementet fra Fylkeskommunen.

Det er også kjøpt inn en ny bunke med fiskestenger fra Speideren.

# Runde rundt bordet

Intet spesielt, utover masse ideer om vinduer og kjøkkenutvidelse.

# Neste møte

Dugnad: Onsdag 10.mai kl 18:00-20:00

Styremøte: Onsdag 30.mai kl 20:00

Sommeravslutning: juni en gang?